ai4bharat/Pralekha huggingface dataset:
جل شکتی وزارت
بیکار پڑی سینچائی والی نہروں کا سروے
نئی دہلی، 6 فروری /آبی وسائل سے متعلق پروجیکٹوں کا منصوبہ ، ان کے لئے رقم کی فراہمی ،ان پر عمل درآمد اور ان کے رکھ رکھاؤ کا کام ریاستی حکومتیں بذات خود اپنے وسائل اور اپنی ترجیحات کے مطابق کرتی ہیں۔ مطلوبہ سروے اور پروجیکٹوں کاآبی بندوبست بھی متعلقہ ریاستی حکومتوں کے دائرہ کار میں آتا ہے۔ ریاستی حکومتوں کی کوششوں میں ان کی مدد کے لئے حکومت ہند تکنیکی اور مالی مدد دستیاب کراتی ہے تاکہ ایسی اسکیموں سے متعلق رہنما ہدایات کے مطابق پردھان منتری کرشی سینچائی یوجنا  کے تحت ایکسیلریٹیڈ ایریگیشن بنیفٹس پروگرام جیسی متعدد اسکیموں اور پروگراموں کے تحت پائیدار ترقی اور آبی وسائل کے موثر بندوبست کے کام کی حوصلہ افزائی کی جاسکے۔
17-2016 کے دوران مرحلہ وار طریقے سے تکمیل کے لئے ریاستی حکومتوں کے ساتھ صلاح و مشورہ کرکے پی ایم کے ایس وائی - اے آئی بی پی کے تحت 99 جاری بڑے /اوسط درجے کے سینچائی سے متعلق پروجیکٹوں کو ترجیحی شکل دی گئی ہے۔ اس میں کمانڈ ایریا ڈیولپمنٹ اینڈ واٹر منجمنٹ  کے کام شامل ہیں۔ مرکزی اور ریاستی دونوں کی حصہ داری کے لئے حکومت کے ذریعہ نابارڈ کے توسط سے رقم کی دستیابی کے میکانزم کو منظوری دی گئی ہے۔
مذکورہ ترجیحی پروجیکٹوں میں سے سات پروجیکٹوں میں نہروں کی بازیابی اور جدید کاری کا کام شامل ہے۔ ان پروجیکٹوں سے حاصل ہونے والی سینچائی امکانی صلاحیت 327.76 ہزار ہیکٹئر ہے۔ اپریل 2016 تک ان پروجیکٹوں کے لئے 796.39 کروڑ بطور مرکزی امداد اور 517.67 کروڑ روپے بطور ریاستی حصہ داری جاری کئے جاچکے ہیں۔ ان سات پروجیکٹوں میں سے چار پروجیکٹوں پایہ تکمیل تک پہنچ جانے کی خبر ہے۔
مذکورہ پروجیکٹوں کے علاوہ حکومت ہند نے ‘‘ ریلینگ آف سرہند فیڈر اینڈ راجستھان فیڈر’’کو رقم دستیاب کرانے کی منظوری دی ہے تاکہ 1976.745  کروڑ روپے کی لاگت سے سیپج اور واٹر لاگنگ کے مسائل کا حل نکالا جاسکے۔ اس کے لئے پہلے جاری کئےجاچکے 156کروڑ روپے کے علاوہ 826.17 کروڑ روپے مرکزی امداد کی شکل میں اس پروجیکٹ کو جون 2021 تک مکمل کرلئے جانے تک منصوبہ ہے۔ راجستھان فیڈر کی ریلائنگ کا مقصد 560 کیوسک پانی کی بچت کرنا ہے جس کا نتیجہ راجستھان میں 98،739ہیکٹیر زمین کی سینچائی کے کام کو مضبوطی مل سکے گی /بہتری آسکے گی۔ سرہند فیڈر کی ریلائنگ کا مقصد 256 کیوسک پانی کی بچت کرنا ہے تاکہ 69،096 ہیکٹئر  زمین کی سینچائی کے کا م میں استحکام/بہتری لائے جاسکے۔
یہ اطلاع جل شکتی اور سماجی انصاف و تفویض اختیارات کے مرکزی وزیر مملکت جناب رتن لال کٹاریہ نے آج لوک سبھا میں ایک تحریری جوا ب میں دی۔
۔۔۔۔۔۔۔۔۔۔
م ن۔م م ۔ ج۔
U- 605
(Visitor Counter : 46
وزیراعظم کا دفتر
وزیر اعظم 26دسمبر کو میجر دھیان چند نیشنل اسٹیڈیم میں’ویر بال دِوس‘کے تاریخی پروگرام میں حصہ لیں گے
وزیر اعظم تقریباً 300بال کیرتنیوں کے ذریعے کئے جانے والے ’شبد کیرتن‘میں شامل ہوں گے
وزیر اعظم تقریباً 3ہزار طلباء کے مارچ –پاسٹ کو ہری جھنڈی دکھائیں گے
وزیر اعظم جناب نریندر مودی 26دسمبر 2022 کو دوپہر 12:30بجے میجر دھیان چند نیشنل اسٹیڈیم دہلی میں ’ویر بال دِوس‘ کے تاریخی پروگرام میں حصہ لیں گے۔ پروگرام کے دوران وزیر اعظم تقریبا ً 300 بال کیرتنیوں کے ذریعے کئے جانے والے ’شبد کیرتن‘ میں شامل ہوں گے۔اس اہم موقع پر وزیر اعظم دہلی میں تقریبا ً 3ہزار بچوں کے ذریعے مارچ-پاسٹ کوجھنڈی دکھا کر روانہ کریں گے۔
صاحبزادوں کےمثالی حوصلے کی داستان کے بارے میں شہریوں، خاص طور سے چھوٹے بچوں کو معلومات دینے اور انہیں باخبرکرنے کےلئے پورے ملک میں سرکار انٹرایکٹیو اور شراکت داری پروگرام منعقد کررہی ہے۔اس کوشش نے ملک بھر کے اسکولوں اور کالجوں میں مضمون نویسی، سوال و جواب مقابلہ اور دیگر سرگرمیوں کا انعقاد کیا جائے گا۔ریلوے اسٹیشنوں، پیٹرول پمپوں، ہوائی اڈوں وغیرہ جیسے عوامی مقامات پر ڈیجیٹل نمائشیں لگائی جائیں گی۔پورے ملک میں ایسے پروگرام منعقد کئے جائیں گے، جن میں اہم شخصیات صاحبزادوں کی قربانی اور ان کی زندگی کی کہانی کے بارے میں بتائیں گے۔
شری گورو گوبند سنگھ جی کے پرکاش پرو کے دن 9 جنوری 2022کووزیر اعظم نے اعلان کیا تھا کہ 26 دسمبر کو شری گورو گوبند جی کے بیٹوں صاحبزادہ بابا زوراور سنگھ جی اور بابافتح سنگھ جی کی شہادت کو ’ویر بال دِوس‘کے طور پر منایا جائے گا۔
کوئلے کی وزارت
کوئلے کی وزارت ، کوئلے کو گیس کی شکل دینے سے متعلق، مابعد بجٹ ویبنار کا اہتمام کرے گی
صنعت اور تحقیقی اداروں کے ماہرین کے علاوہ 50 ماہرین اس میں شرکت کریں گے
اس ویبنار کا مقصد، کوئلے کو گیس کی شکل دینے کے مشن کے نفاذ کے لئے قیمتی معلومات حاصل کرنا ہے
تکنیکی اور مالی نموپذیری وضع کرنے کی خاطر کوئلے کو گیس کی شکل دینے اور صنعت کے لئے درکار کوئلے کو کیمکلز میں تبدیل کرنے کے لئے قائم کئے جانے والے چار پائلیٹ پروجیکٹوں کے بارے میں یکم فروری 2022 کو بجٹ تقریر میں وزیر خزانہ کی جانب سے کئے گئے اعلان کی روشنی میں کوئلے کی وزارت 4 مارچ 2022 کو ایک ویبنار کا اہتمام کررہی ہے، جہاں صنعت ، تعلیمی ، تحقیقی اداروں کے ماہرین اور پریکٹشنر ز کےساتھ انجنئرنگ کنسل ٹینٹس اور ریاستی سرکار کے افسروں کے علاوہ دیگرشراکتدار کوئلے کی وزارت کے ، کوئلے کو گیس کی شکل دینے کے مشن کو موثر طورسے نافذ کرنے کے لئے طور طریقوں پر تبادلہ خیال کرنے کی غرض سے پالیسی سازوں کے ساتھ شامل ہوں گے۔شراکتدار اداروں کے تقریباََ 50 ماہرین ویبنار میں سرگرمی سے شرکت کریں گے اور بات چیت کریں گے ،جس میں کوئلے کی وزارت کے سکریٹری انل کمار جین ویبنار کی نظامت کریں گے۔ ویبنار کا مقصد مختلف موضوعات پر غوروخوض کرنا ہے، جن موضوعات پر تبادلہ خیال کیا جانا ہے وہ حسب ذیل ہیں:
اے-کوئلے کی دستیابی کو یقینی بنانا ۔
بی- آپریشن کی اقتصادیات / پالیسی مدد۔
سی- کوئلے کو گیس کی شکل دینے والی مصنوعات کی مارکیٹنگ
ڈی-سرمایہ کاروں کا نظریہ : سرکاری اور نجی سیکٹر ۔
ای-کوئلے کو گیس کی شکل دینے کے لئے ملک کی ٹکنالوجی کا فروغ ۔
ایف- کول ٹو بلیو ہائڈ روجن ( کول گیسی فکیشن + سی سی یوایس ۔
بھارت کے پاس تھرمل کوئلہ کی 307 ارب ٹن کا کُل ذخیرہ ہے اور نکالے گئے کوئلے کا تقریباََ 80 فیصد تھرمل پاور پلانٹ میں استعمال ہوتا ہے۔ کوئلہ ایک ایساو سیلہ ہے ، جہاں بھارت بجلی پیدا کرنے کے علاوہ دیگر مقاصد کے لئے استعمال کرتا ہے۔ آب وہوا میں تبدیلی اور قابل تجدید توانائی کے فروغ سے متعلق عالمی تشویش کے ساتھ کوئلے کے پائیدار استعمال کے لئے اس کے تغیر کی ملک کے مستقبل کے لائحہ عمل کے طور پر نشاندہی کی گئی ہے۔
کوئلے کی وزارت نے کوئلے کو گیس کی شکل دینے کے لئے بہت سے اقدامات کئے ہیں ۔اس نے نیشنل مشن ڈاکیومنٹ تیار کیا ہے تاکہ 2030 تک 100 میٹرک ٹن کوئلے کو گیس کی شکل دینے کا ہدف حاصل کیا جاسکے ۔
کول انڈیا لمٹیڈ نے میتھنول اور ایمونیم نائٹریٹ کی تجارتی پیمانے کے لحاظ سے پیداوار کے لئے چار پروجیکٹوں کا منصوبہ بھی بنایا ہے۔بی او او بنیاد پر ایجنسی کی خدمات حاصل کرنے کے لئے دو پرجیکٹوں کے لئے ٹینڈر جاری کئے گئے ہیں۔
ویبنار کے ذریعہ کوئلے کی وزارت ایسے طور طریقوں پر قیمتی معلومات حاصل کرنا چاہتی ہے تاکہ کوئلے کو گیس کی شکل دینے کے ایجنڈے کو جلدسے جلد حاصل کیا جاسکے اور اس کی رفتار تیز کی جاسکے ۔
وزارت خزانہ
ڈی جی جی آئی گروگرام نے 8 کروڑ روپے کا اِنپُٹ ٹیکس قرض دھوکہ دہی سے حاصل کرنے کے لیے ایک شخص کو گرفتار کیا ہے
نئی دہلی،08 جنوری ، 2021 / جی ایس ٹی انٹیلیجنس کے ڈائریکٹر جنرل ڈی جی جی آئی گروگرام زونل یونٹ ہریانہ نے نئی دلی کے رہنے والے ایک شخص سنجے گوئل کو گرفتار کیا ہے۔ اسے بغیر کوئی چیز سپلائی کیے ان پٹ ٹیکس قرض غیرقانونی طور پر حاصل کرنے اور آگے بڑھانے کے الزامات کے تحت گرفتار کیا گیا ہے۔
ابھی تک کی گئی تحقیقات کی بنیاد پر سنجے گویل نے میسرز ریڈامینسی ورلڈ کمپنی کی پروپرائٹرشپ کے ذریعے ایسی کمپنیوں سے چیزوں کی خریداری دکھائی ہے جن کا وجود ہی نہیں ہے۔ یہ خریداری ایسے جعلی بلوں کا استعمال کر کے دکھائی گئی ہے جن کے عوض کسی چیز کی سپلائی نہیں کی گئی اور ان بلوں میں ٹرانسپورٹ کمپنیوں کے جعلی ریکارڈ بھی دکھائے گئے ہیں۔
یہ تحقیقات دلی این سی آر علاقے میں کئی جگہوں پر کی گئی اور دستاویزی شواہد اور ریکارڈ کیے گیے بیانات کی بنیاد پر یہ پایا گیا کہ سنجے گویل فرضی کمپنیوں اور ٹرانسپورٹرز کے نیٹ ورک میں ایک بنیادی کردار ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
08.01.2021
U –225
(Visitor Counter : 103
کوئلے کی وزارت
وزارت کوئلہ نے چھتیس گڑھ میں ایک کان کی نیلامی کی
ارضیاتی ذخائر 965 ملین ٹن
کوئلہ کی وزارت نے 3 نومبر 2022 کو تجارتی کان کنی کے لیے کوئلے کی کانوں کی نیلامی چھٹے دور اور پانچویں دور کی دوسری کوشش کے تحت شروع کی تھی۔ ان کانوں کی ایڈوانس نیلامی 27.02.2023 کو شروع کر دی گئی ہے۔ ای نیلامی کے پانچویں دن ایک کوئلے کی کان کو نیلامی کے لیے پیش کیا گیا جو سی ایم ایس پی کوئلے کی کان تھی۔ کوئلے کی اس کان کی تفصیلات درج ذیل ہیں:-کوئلے کی یہ کان مکمل طور پر دریافت شدہ کوئلے کی کان ہے۔اس کوئلے کی کان کے لیے کل ارضیاتی ذخائر ~965 ملین ٹن ہے۔ان کوئلے کی کانوں کے لیے پی آر سی 115 ایم ٹی پی اے ہے۔ پانچویں دن کے نتائج درج ذیل ہیں:
|
|
نمبرشمار
|
|
کان کا نام
|
|
ریاست
|
|
پی سی آر 
|
|
جیولوجیکل ریزرو 
|
|
حتمی بولی جمع کرائی
|
|
منزل کی قیمت 
|
|
حتمی پیشکش 
|
|
1
|
|
گیر پلامہ سیکٹر 1 
|
|
چھتیس گڑھ
|
|
15.00
|
|
965.00
|
|
جندل پاور لمیٹیڈ
|
|
4.00فیصد
|
|
9.00 فیصد
شروع ہونے پر، اس کوئلے کی کان سے 1,968 کروڑ کی سالانہ آمدنی ہوگی، جس کا حساب اس کوئلے کی کان کے پی آر سی پر لگایا گیا ہے۔ یہ کان 2,250 کروڑ کی سرمایہ کاری کو راغب کرے گی اور 20,280 لوگوں کو روزگار فراہم کرے گی۔
ش ح۔ ش ت۔ج
Uno-2285
(Visitor Counter : 73
عملے، عوامی شکایات اور پنشن کی وزارت
2017بیچ کے اسسٹنٹ سیکریٹریز جن کی تقرری ڈی او پی ٹی میں ہوئی ہے، نے زیر مملکت ڈاکٹر جتیندر سنگھ سے ملاقات کی
نئی دہلی،30جولائی2019؍شمال مشرقی خطے کی ترقی کے مرکزی وزیر مملکت، ایم او ایس پی ایم او، عملے، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتندر سنگھ نے آج یہاں کہا کہ اپنے کیریئر کی شروعات میں آئی اے ایس افسران پہلے تین مہینے میں مرکزی حکومت میں اسسٹنٹ سیکریٹری کی حیثیت سے فائدہ حاصل کرتے ہیں، جسے وزیر اعظم کی قیادت والی حکومت نے 2015 میں شروع کیاتھا۔
آئی اے ایس 2017 بیچ کے اسسٹنٹ سیکریٹریز کے ایک گروپ کے ساتھ بات چیت کرتے ہوئے جو فی الحال، عملے اور تربیت کے محکمےمیں تین ماہ کے تفویض ذمہ داری پر کام کررہے ہیں۔ ڈاکٹر جتندر سنگھ نے کہا کہ اس پہل کی شروعات ایک تجربے کے طورپر کی گئی تھی، لیکن اگر پیچھے مڑ کر دیکھیں تو اس پہل میں کامیابی حاصل ہوئی ہے۔ گزشتہ تین برسوں کے دوران اس ابتدائی مرکزی مدت کار سے گزرنے والے نوجوان آئی اے ایس افسران نے تسلیم کیا ہے کہ انہیں بھارت سرکار کی مختلف وزارتوں سے حاصل ہوئے تجربے سے بے حد فائدہ ہوتا ہے اور ساتھ ہی وہ اپنے ساتھیوں اور معاونوں سے بھی متعارف ہوجاتے ہیں اور گھل مل جاتے ہیں۔ انہوں نے کہا کہ جہاں ان افسران نے اپنے ابتدائی تین ماہ میں، مختلف وزارتوں اور محکموں میں سینئر حکام اور دیگر عملے کے ساتھ کام کرکے استفادہ حاصل کیا ہے ، وہیں دوسری جانب ان نوجوان آئی اے ایس افسران کے نوجوان دماغوں کے اختراعی اِن پٹس اور نظریات سے بھی سینئر حکام کو فائدہ پہنچا ہے۔
مختلف سطحوں پر ایکسپوزر کا ذکرکرتے ہوئے ڈاکٹر جتندر سنگھ نے کہا کہ اسسٹنٹ سیکریٹریز کی تین ماہ کی مدت کار کے دوران، ان نوجوان افسران کو حکومت ہند کے فلیگ شپ اور ترجیحی پروگراموں کو جاننے کا بھی موقع ملتا ہے، جن کا نفاذ انہیں بعد میں اپنے کیڈر کے مطابق اپنی متعلقہ مختص کی گئی ریاستوں میں کرنا ہوتا ہے۔اس کے علاوہ انہوں نے کہا کہ اسی تین ماہ کے عرصے میں ان نوجوان آئی اے ایس افسران کو بھارت کے وزیر اعظم اور مرکزی حکومت کے سینئر حکام کے سامنے اپنی ذاتی صلاحیتوں، قابلیت اور ہنر کا مظاہرہ کرنے کا موقع ملتا ہے، جو اپنے آپ میں ایک بہترین موقع ہے ، ورنہ سول سرونٹس کو اپنی زندگی بھر میں اپنی صلاحیتوں اور قابلیتوں کا مظاہرہ کرنے کا ایسا نایاب موقع حاصل نہیں ہوتا ہے۔
ڈاکٹر جتندر سنگھ نے، ان سے ملاقات کرنے والے ان اسسٹنٹ سیکریٹریز کو مشورہ دیا کہ اپنی مرکزی حکومت کے تین ماہ کی مدت کار کے اختتام پر ان کو مختص کئے گئے رسمی اسائنمنٹس کو بنانے میں یہ بھی بہتر ہوگا کہ وہ اس مدت کے دوران اپنے ذاتی تجربات سے غیر رسمی طورپر اِن پٹس اور مشورے بھی فراہم کریں۔ انہوں نے کہا کہ اس سے عملے کی وزارت کو اپنے کام کاج کو مزید بہتر بنانے میں مدد ملے گی۔
عملے کی تربیت کے محکمے کے لئے اسائن کئے گئے ان 2017 بیج کے آئی اے ایس افسران بنام اسسٹنٹ سیکریٹریز میں جنہوں نے وزیر موصوف سے ملاقات کی، بہار کیڈر کے انل کمار جن کا تعلق جھارکھنڈ سے ہے، پنجاب کیڈر کے ساگر سیتیاجن کا تعلق بھی اسی ریاست سے ہے اور مہاراشٹر سے تعلق رکھنے والے کیرالہ کیڈر کے پرنڈل پاٹل شامل ہیں۔
ماحولیات، جنگلات اور موسمیاتی تبدیلی کی وزارت
ہندوستان نے چوتھی اقوام متحدہ ماحولیات اسمبلی میں واحد-استعمال کے پلاسٹک اور پائیدار نائٹروجن مینجمنٹ کی قراردادوں کی قیادت کی
نئی دہلی،16 مارچ ایک اہم پہل کرتے ہوئے ہندوستان نے 11 مارچ سے 15 مارچ 2019 تک نیروبی میں چلنے والی چوتھی اقوام متحدہ ماحولیات اسمبلی  میں واحد-استعمال کے پلاسٹک اور پائیدار نائٹروجن کے مینجمنٹ کی قراردادوں کی قیادت کی۔ یو این ای اے نے دونوں قراردادوں کو اتفاق رائے سے منظور کیا ۔ اس سال یو این ای اے کا موضوع ‘ماحولیاتی تبدیلی اور پائیدار پیداوار و استعمال کے لیے اختراعی حل’ تھا۔
ہندوستان نے یواین ای اے کی ‘‘عالمی شراکت داری: وسائل کی کارکردگی اور شمولیت والی سبز معیشت کی کلید’’ کے موضوع پر ایک اعلی سطحی اجلاس کی بھی میزبانی کی۔ اس تقریب میں اہم مالی اداروں سمیت رکن ممالک، سول سوسائٹی کے اداروں، نجی شعبہ کے اداروں کے نمائندوں نے شرکت کی۔ اس تقریب میں ایک مباحثہ کا انعقاد کیا گیا جس میں جرمنی، برازیل، جنوبی افریقہ اور بین الاقوامی مالی اداروں کے سینئرمینجمنٹ کی جانب سے اعلی سطحی سفارتی شرکت ہوئی ۔سبز معیشت کی سمت میں بڑھنے کے لیے وسائل کی کارکردگی کومرکزی دھارے میں لانے اور شراکت داری اور عمل کے ذریعہ ثانوی خام مواد کو استعمال کرنے کی ضرورت ہے۔
اس میں یہ بات ابھر کر سامنے آئی کہ تعاون اور اس پر عمل کرنا کامیابی کی کلید ہے۔ عمل ایسا ہونا چاہیے جس میں شمولیت والی سبز معیشت ہو اور مالی اعتبار سے خود کفیل ہو ۔ اس سے نفاذ کے عمل میں مدد ملے گی جبکہ تبدیلی لانے والے پروجیکٹوں میں نجی مالی امداد کو خطرات سے پاک رکھنے کے لیے سرکاری امداد فراہم کیا جانا چاہیے۔
ہندوستان نے ‘‘سرکاری سطح پر مالی امداد کے تئیں اضافی عہد بستگی اور زیادہ سے زیادہ ماحولیات کے لیے مالی امداد اکٹھا کرنے کی راہ’’ کے موضوع پر ایک اعلی سطحی مباحثہ میں بھی شرکت کیا۔
۔ ۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1574,
(Visitor Counter : 157
وزیراعظم کا دفتر
وزیر اعظم 25 اگست کو اسمارٹ انڈیا ہیکاتھن 2022 کے گرانڈ فینالے سے خطاب کریں گے
گرانڈ فینالے میں 75 مراکز پر 15000 سے زیادہ طلباء حصہ لیں گے
اس فینالے میں 2900 سے زیادہ اسکولوں اور 2200 اعلیٰ تعلیمی اداروں کے طلباء 53 مرکزی وزارتوں کے ذریعے پیش کیے گئے 476 مسائل کے حل تلاش کریں گے
اسمارٹ انڈیا ہیکاتھن نے نوجوانوں کے درمیان مصنوعات سے متعلق اختراعات، مسائل کے حل اور لیک سے ہٹ کر سوچنے کا ماحول تیار کرنے میں اہم رول نبھایا ہے
وزیر اعظم جناب نریندر مودی 25 اگست کو رات آٹھ بجے ویڈیو کانفرنسنگ کے ذریعے اسمارٹ انڈیا ہیکاتھن 2022 کے گرانڈ فینالے سے خطاب کریں گے۔
وزیر اعظم مسلسل ملک میں، خاص کر نوجوانوں میں اختراعی جذبے کو پروان چڑھانے کی کوشش کر رہے ہیں۔ اسی مقصد کے مد نظر، اسمارٹ انڈیا ہیکاتھن  کی شروعات سال 2017 میں کی گئی تھی۔ ایس آئی ایچ طلباء کو معاشرہ، تنظیموں اور حکومت کے سنگین مسائل کو حل کرنے کے لیے ایک پلیٹ فارم مہیا کرنے کی ایک ملک گیر پہل ہے۔ اس پہل کا مقصد طلباء کے درمیان مصنوعات سے متعلق اختراعات، مسائل کے حل اور لیک سے ہٹ کر سوچنے کا ماحول تیار کرنا ہے۔
ایس آئی ایچ کی بڑھتی مقبولیت کا اندازہ اس بات سے لگایا جا سکتا ہے کہ ایس آئی ایچ کے لیے رجسٹرڈ ٹیموں کی تعداد پہلے مرحلہ میں تقریباً 7500 سے چار گنا بڑھ کر فی الحال چل رہے پانچویں مرحلہ میں تقریباً 29600 ہو گئی ہے۔ اس سال ایس آئی ایچ 2022 کے گرانڈ فنالے میں حصہ لینے کے لیے 15000 سے زیادہ طلباء اور اساتذہ 75 نوڈل مراکز پر پہنچ رہے ہیں۔ اس فینالے میں 2900 سے زیادہ اسکولوں اور 2200 اعلیٰ تعلیمی اداروں کے طلباء 53 مرکزی وزارتوں کے ذریعے پیش کیے گئے 476 مسائل کے حل تلاش کریں گے۔ ان میں مندر میں کندہ تحریروں اور دیوناگری رسم الخط میں ان کے ترجمے کے آپٹیکل کیرکٹر ریکگنی شن ، جلد خراب ہونے والی غذائی اشیاء کے کولڈ سپلائی چین میں آئی او ٹی پر مبنی جوکھم کی نگرانی کے نظام، کسی علاقے کے ہائی ریزولیوشن والے 3ڈی ماڈل، قدرتی آفات سے متاثرہ علاقوں میں بنیادی ڈھانچے اور سڑکوں کی حالت وغیرہ سے جڑے مسائل شامل ہیں۔
اس سال، اسکولی طلباء میں اختراع کا ماحول تیار کرنے اور اسکول کی سطح پر مسائل کے حل کا نظریہ تیار کرنے کے مقصد سے ایک تجربہ کے طور پر اسمارٹ انڈیا ہیکاتھن جونیئر کی شروعات بھی کی گئی ہے۔
جل شکتی وزارت
شہری علاقوں میں زیر زمین پانی کی سطح
نئی دہلی ، 29 جولائی ، 2021
سنٹرل گراؤنڈ واٹر بورڈ  کنوؤں کی نگرانی کے ایک نیٹ ورک کے ذریعہ وقتاً فوقتاً ملک بھر میں علاقوں کی بنیاد پر شہری علاقوں سمیت زیر زمین پانی کی سطح کی نگرانی کرتا ہے۔ نومبر 2020 کے دوران،ملک میں شہری علاقوں میں پانی کی سطح کی گہرائی زمینی سطح سے نیچے 2.0 ایم بی جی ایل سے لے کر 10.00 ایم بی جی ایل تک ہے۔اس کے علاوہ کچھ شہری علاقوں میں زیر زمین پانی کی سطح  بھی دیکھی گئی ہے۔اس سلسلے میں ریاست کے مطابق تفصیلات ضمیمہ ایک میں دی گئی ہے۔
پانی کی سطح میں سالانہ تبدیلی کا اندازہ لگانے کےلئے ،نومبر 2020 کے دوران شہری علاقوں میں سی جی ڈبلیو بی کے ذریعہ جمع کردہ اعدادو شمار کا موازنہ نومبر 2019 کے ساتھ کیا گیا ہے۔آبی سطح کے اعدادو شمار کے تجزیہ سے یہ ظاہر ہوتا ہے کہ نگرانی کی جانے والی تقریباً 51فیصد کنوؤں کے زیر زمین پانی میں کمی واقع ہوئی ہے،یہ سطحیں زیادہ تر2.0-0.0 کی حد میں ہیں۔کچھ شہروں میں 4.0 میٹر سے زیادہ کی کمی دیکھی گئی ہے ۔مزید یہ کہ تجزیہ شدہ کنوؤں میں بھی 48.6 فیصد زیر زمین پانی کی سطح میں اضافے کا مشاہدہ کیا گیا ہے،جن میں سے 39کنوؤں میں 2.0-0.0 میٹر کی حدود میں زیر زمین پانی کی سطح میں اضافہ ریکارڈ کیا ہے۔اس حوالے سے تقابلی تفصیلات ضمیمہ دی گئی ہیں۔
یہ معلومات جل شکتی اور فوڈ پروسیسنگ انڈسٹریز کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی۔
ش ح ۔ا م۔رب۔
U:7208
(Visitor Counter : 76
وزیراعظم کا دفتر
وزیر اعظم نے گجراتی شاعر دادودان گڑھوی کی رحلت پر رنج و غم کا اظہار کیا
نئی دہلی، 27 اپریل 2021: وزیر اعظم جناب نریندر مودی نے گجراتی زبان کے مشہور شاعر پدم شری دادودان گڑھوی کی رحلت پر رنج و غم کا اظہار کیا ہے۔
ایک ٹوئیٹ میں جناب مودی نے کہا کہ لوک ادب میں شاعر داد باپو کے تعاون کو ہمیشہ یاد رکھا جائے گا۔ وزیر اعظم نے کہا، ’’ خدا آنجہانی کی روح کو ابدی سکون عطا فرمائے۔‘‘
وزارت دفاع
ڈی آر ڈی او کے شارٹ اسپین بریجنگ سسٹم-10 ایم کو بھارتی فوج میں شامل کیا گیا
نئی دہلی، 2 جولائی 2021، ڈیفنس ریسرچ اینڈ ڈیولپمنٹ آرگنائزیشن  کے ذریعہ ڈیزائن اور تیار گئے 12 شارٹ اسپین بریجنگ سسٹم -10 ایم کو 02 جولائی 2021 کو کریپاّ پریڈ گراؤنڈ، دہلی چھاؤنی میں منعقدہ ایک تقریب میں چیف آف آرمی اسٹاف جنرل ایم ایم نراونے کے ذریعہ بھارتی فوج میں شامل کیا گیا۔ اس موقع پر ڈیفنس آر اینڈ ڈی کے محکمے کے سکریٹری اور ڈی آر ڈی او کے چیئرمین ڈاکٹر جی ستیش ریڈی بھی موجود تھے۔
ایس ایس بی ایس-10 ایم9.5 میٹر تک کی کھائیوں پر ایک سنگل اسپین کے طور پر 4 میٹر چوڑی ، ایک پوری طرح پٹی ہوئی سڑک فراہم کرانے میں ایک اہم رول ادا کرتا ہے اور اس طرح تیز رفتار سے فوجوں کے آگے بڑھنے کو یقینی بناتا ہے۔ ڈی آر ڈی او کی ایک ممتاز انجنیئرنگ لیباریٹری ریسرچ اینڈ ڈیولپمنٹ ایسٹیبلشمنٹ  پنے نے میسرز ایل اینڈ ٹی لمیٹیڈ کے تعاون سے یہ سسٹم ڈیزائن اور تیار کیا ہے۔ یہ 12 برجیز ان 102 ایس ایس بی ایس -10 ایم کا ایک حصہ ہیں، جو پروڈکشن ایجنسی میسرز ایل اینڈ ٹی لمیٹیڈ فراہم کرائے گی۔
پروجیکٹ شارٹ اسپین بریجنگ سسٹم میں ٹاٹرا 6x6 چیسس پر پانچ ایم ایس ایس بی ایس کے دو نمونے اور ٹاٹرا 8x8 ری انجینئرڈ چیسس پر 10 ایم ایس ایس بی کے دو نمونے تیار کرنا بھی شامل ہے۔ یہ دونوں سسٹم ڈائریکٹریٹ جنرل آف کوالٹی ایشورینس ، ایم ای ٹی اور یوزر کی سخت جانچ سے گزرے ہیں اور ہر طرح کی جانچ مکمل کرنے کے بعد ہی فوج میں اس سسٹم کو شامل کرنے کی سفارش کی گئی۔پل تیار کرنے کا یہ سسٹم سرورتر بریجنگ سسٹم  کے موافق ہے جس میں آخری اسپین کے لئے 9.5 میٹر سے کم کی کھائی کو کور کرنے کی ضرورت تھی۔ یہ پل ایم ایل سی 70 کے لوڈ زمرے میں آتا ہے۔ اس سسٹم سے فوجوں کے تیز رفتار سے آگے بڑھنے میں مدد ملے گی اور اس سے ساز و سامان کو لے جانے کی صلاحیت میں بھی اضافہ ہوگا۔
ڈی آر ڈی او کو ملیٹری بریجنگ سسٹم جیسے اہم کمبیٹ انجینئرنگ سسٹم تیار کرنے میں بہت تجربہ حاصل ہے۔ سنگل اسپین 5 ایم اور 10 ایم، شارٹ اسپین بریجنگ سسٹم ، 46 ایم موڈیولر برج، 20 ایم۔ بی ایل ٹی۔ ٹی 72 اور ملٹی اسپین 75 ایم سرورتر بریجنگ سسٹم وغیرہ جیسے متعدد مشینی موبلیٹی سولیوشن بھارتی فوج کے لئے تیار کئے گئے ہیں۔ اس سے قبل ڈی آر ڈی او نے مینولی لانچ کیا جانے والا 34.5 ایم ماؤنٹین فٹ برج بھی تیار کیا تھا۔ ان پلوں کو بھارتی فوج نے بڑے پیمانے پر منظوری کیا ہے۔
رکشا منتری جناب راج ناتھ سنگھ نے اس سسٹم کو کامیابی سے تیار کرنے اور اس کی شمولیت پر ڈی آر ڈی او، بھارتی فوج اور صنعت کو مبارک باد پیش کی۔ انہوں نے کہا کہ بھارتی فوج میں اس سسٹم کو شامل کئے جانے سے تیزی سے بڑھتے ہوئے بھارتی دفاعی صنعتی ایکو سسٹم کو فروغ ملے گا اور ’آتم نربھر بھارت‘ کے سلسلے میں تعاون کرنے میں صنعت کو مدد ملے گی۔ ڈی آر ڈی او کے چیئرمین ڈاکٹر جی ستیش ریڈی نے بریجنگ سسٹم کامیابی کے ساتھ تیار کرنے اور بھارتی فوج میں اس کی شمولیت پر اس کام میں شامل ٹیموں کو مبارکباد پیش کی۔
۔۔۔۔۔۔۔۔۔۔۔
ش ح۔ا گ۔ن ا۔
U-6136
(Visitor Counter : 167
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک108.47 کروڑ ویکسین خوراک دی جاچکی ہیں۔
گزشتہ 24 گھنٹے میں 11,451نئے معاملے سامنے آئے ہیں۔
شفایابی کی شرح فی الحال98.24 فیصد ہے جو مارچ2020 سے سب سے زیادہ ہے۔
گذشتہ 24 گھنٹوں کے دوران 13,204مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,37,63,104 ہوگئی ہے۔
زیر علاج مریضوں کی تعداد مجموعی معاملوں کے ایک فیصد سےبھی کم ہے، فی الحال زیر علاج مریضوں کی شرح0.42 فیصد ہے، جو مارچ 2020 کےبعد سے سب سے کم ہے۔
سردست بھارت میں زیر علاج مریضوں کی تعداد1,42,826ہے، گذشتہ262 دنوں میں یہ سب سے کم تعداد ہے۔
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے35 دنوں سے 2 فیصد کم ہے۔
ٹیسٹ کے بعدمتاثر پائے جانے والے مریضوں کی ہفتہ وار شرح ہے جو گذشتہ 45دنوں میں 2 فیصد سےکم ہے۔
مجموعی طور پر اب تک61.60 کروڑکووڈ ٹیسٹ کئے جاچکے ہیں۔
صدر جمہوریہ کا سکریٹریٹ
صدر جمہوریہ ہند کا تپ دق کے عالمی دن کے موقع پر پیغام
نئی دہلی،23 مارچ صدر جمہوریہ ہند جناب رام ناتھ کووند نےہر سال 24 مارچ کو منائے جانے والے تپ دق کے عالمی دن کے موقع پر اپنے پیغام میں کہا ہے :
‘‘مجھے یہ جان کر خوشی ہوئی ہے کہ 1882 میں تپ دِق مرض  کے بیکٹیریا کی تلاش کرنے والے ڈاکٹر رابرٹ کوچ کی یاد میں ہر سال 24 مارچ کو ‘ تپ دِق کے عالمی دن ’ کے طور پر منایا جاتا ہے۔
اس سال تپ دِق عالمی مرض کا موضوع ہے ‘‘اِٹس ٹائم’’ ہے۔ اس موضوع کے مطابق، ہندوستان نے عالمی اہداف سے پانچ سال قبل 2025 تک ٹی بی کو ختم کرنے کے اپنے عہد اور ارادے کا اعادہ کیا ہے۔ اِس وقت یہ کافی مشکل ہے پھر بھی، اس مرض کو ختم کرنے کے ہمارے عزم کو دیکھتے ہوئے، اسے حاصل کیا جاسکتا ہے۔
میں، تمام شرکا ءسے درخواست کرتا ہوں کہ وہ تپ دِق کے مرض سے آزاد، ہندوستان بنانے کے لیے مل کر کام کریں، آیئے، اس مقصدکے حصول کے لیے کام میں مصروف عمل ہوجائیں۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1651,
(Visitor Counter : 69
دیہی ترقیات کی وزارت
بجٹ 2021-22: ڈیجیٹل انڈیا زمینی ریکارڈ کی جدید کاری کے پروگرام کی صورتحال
ڈیجیٹل انڈیا زمینی ریکارڈ کی جدید کاری کے پروگرام کو 950 کروڑ روپئے کی لاگت سے2021-22 تک توسیع دے دی گئی ہے۔
نئی دہلی ،9 فروری ،2021، وزیر خزانہ محترمہ نرملا سیتا رمن نے اپنی بجٹ تقریرمیں کم از کم حکومت اور زیادہ سے زیادہ حکمرانی  کے بارےمیں ذکر کیا تھا جس کا احاطہ ڈیجیٹل انڈیا لینڈ ریکارڈس مورڈرنائیزیشن پروگرام  کرتا ہے۔ ان اسکیموں کی صورتحال اور وزارت کے لیے مواقع درج ذیل ہیں:
ڈیجیٹل انڈیا لینڈ ریکارڈس مورڈرنائیزیشن پروگرام 
ڈیجیٹل ا نڈیا زمینی ریکارڈس کی جدید کاری کے پروگرام  کو،جو کہ ایک سرکاری سیکٹر کی اسکیم ہے 950 کروڑ روپئے کی لاگت سے 2020-21 تک توسیع دے دی گئی ہے۔ اس کا مقصد مختلف ریاستوں میں زمینی ریکارڈ کے شعبے میں پائی جانے والی یکسانیت کو یکجا کرنا ہے تاکہ پورے ملک میں زمینی اطلاعات کے بندوبست کا ایک موزوں مربوط نظام  تیار کیا جاسکے۔ جس میں مختلف ریاستیں اپنی خاص ضرورتوں کو جنھیں وہ مناسب سمجھیں، شامل کرسکتی ہیں۔
حقوق کے ریکارڈ کو کمپیوٹر سے مرتب کرنے کے معاملے میں کافی پیشرفت ہوچکی ہے۔ 24 ریاستوں/ مرکز کے زیر انتظام علاقوں میں یہ کام 90 فیصد سے زیادہ ہوچکا ہے، غیر منقولہ جائیداد کے نقشوں کو ڈیجیٹل بنانے کا کام 22 ریاستوں / مرکز کے زیر انتظام علاقوں میں 90 فیصد سے زیادہ ہوچکا ہے۔ 27 ریاستوں / مرکز کے زیر انتظام علاقوں میں رجسٹریشن کو کمپیوٹر کے ذریعے کرنے کا کام 90 فیصد سے زیادہ ہوچکا ہے۔ سب رجسٹرار کے دفاتر اور تحصیلوں کے درمیان کنیکٹی ویٹی ، رجسٹریشن اور زمینی ریکارڈ کو مربوط کرنے کا کام 20 ریاستوں / مرکز کے زیر انتظام کے علاقوں میں 90 فیصد سے زیادہ ہوچکا ہے۔
محکمے کی طرف سے کئے گئے دیگر اقدامات اس طرح ہیں:
نیشنل جینرک ڈاکیومنٹ رجسٹریشن سسٹم 
شہریوں کو بااختیار بنانے کے مقصد سے دستاویزات اور املاک کے رجسٹریشن کے لیے ایک قوم، ایک سافٹ ویئر محکمے نے تیار کرلیا ہے اور ڈیجیٹل انڈیا زمینی ریکارڈس کی جدید کاری کا پروگرام  کے تحت این آئی سی/ این آئی سی ایس آئی کے ذریعے ایک نیشنل جینرک ڈاکیومینٹ رجسٹریشن سسٹم  کی آزمائش کی جاچکی ہے۔ ڈی آئی ایل آر ایم پی ایک مرکزی سیکٹرکی اسکیم ہےجس میں تمام ریاستوں کی ضروریات کو شامل کرنا ہے اور یہ 10 ریاستوں / مرکز کے زیر انتظام علاقوں میں شروع کردی گئی ہے جس سے 10.47 کروڑ آبادی کو فائدہ پہنچ رہا ہے۔ ان 10 ریاستوں / مرکز کے زیر انتظام علاقوں میں انڈومان نکوبار جزائر، دادر اور نگر حویلی، ہماچل پردیش، جموں وکشمیر، جھارکھنڈ،مہاراشٹر ، منی پور، میزورم اور پنجاب شامل ہیں۔
این جی ڈی آر ایس سافٹ ویئر سے ا مید ہے کہ کاروبار کرنے کی آسانی کے سلسلے میں دنیا میں بھارت کی درجہ بندی میں بہتری پیدا ہو گی اور لوگوں کی زندگی آسان ہوجائے گی۔
بے مثال لینڈ پارسل آئیڈینٹی فیکیشن نمبر  نظام میں14 ڈیجٹس ہوں گے اور ہر لینڈ پارسل کو ایک بے مثال آئی ڈی دیا جائے گا۔
این جی ڈی آر ایس کی آزمائش کا پروگرام 11 ریاستوں یعنی بہار، ہریانہ، جھارکھنڈ، اڈیشہ، گجرات، مہاراشٹر، کرناٹک، مدھیہ پردیش، سکم، آندھراپردیش اور گوا میں کامیابی کے ساتھ چلایا گیا ہے۔